2011.gada 24. maijā Noteikumi Nr. 395

Rīgā (prot. Nr. 32 7.§)

**Grozījumi Ministru kabineta** **2007.gada 2.maija noteikumos Nr.282 "Nodokļu un citu maksājumu reģistrēšanas elektronisko ierīču un iekārtu lietošanas kārtība"**

Izdoti saskaņā ar likuma

"Par nodokļiem un nodevām"

28.1panta piekto daļu

Izdarīt Ministru kabineta 2007.gada 2.maija noteikumos Nr.282 "Nodokļu un citu maksājumu reģistrēšanas elektronisko ierīču un iekārtu lietošanas kārtība" (Latvijas Vēstnesis, 2007, 72., 205.nr.; 2008, 117.nr.; 2009, 29., 143.nr.; 2010, 41., 100., 115., 166.nr.; 2011, 58.nr.) šādus grozījumus:

1. Aizstāt 67.punktā vārdus "piecpadsmitajam datumam" ar vārdiem "divdesmit piektajam datumam".

2. Izteikt 70.3.1., 70.3.2. un 70.3.3.apakšpunktu šādā redakcijā:

"70.3.1. par ieejas maksu, inventāra nomu un citiem papildu pakalpojumiem sporta, kino, kultūras un izklaides pasākumos;

70.3.2. par ieejas maksu muzejos, vēsturiskajos objektos, botāniskajos dārzos, zooloģiskajos dārzos, rezervātos, brīvdabas objektos;

70.3.3. par ieejas maksu un inventāra nomu atpūtas vietās brīvā dabā, atrakciju un atpūtas parkos;".

3. Papildināt noteikumus ar 70.1punktu šādā redakcijā:

"70.1 Nodokļu maksātāji (izņemot valsts un pašvaldību budžeta iestādes), kas šo noteikumu 70.3.1.apakšpunktā minētajos gadījumos, saņemot samaksu par darījumiem skaidrā naudā, nodokļu un citu maksājumu reģistrēšanai izvēlas nelietot kases aparātus, kases sistēmas, specializētās ierīces vai iekārtas, kopā ar pārskatu par numurēto un Valsts ieņēmumu dienestā reģistrēto biļešu izlietojumu iesniedz šādu informāciju par numurēto un Valsts ieņēmumu dienestā reģistrēto biļešu izlietojumu konkrētos pasākumos:

70.11. pārskata periods;

70.12. nodokļu maksātāja reģistrācijas kods (ar pievienotās vērtības nodokli apliekamai personai – reģistrācijas numurs Valsts ieņēmumu dienesta ar pievienotās vērtības nodokli apliekamo personu reģistrā);

70.13. nodokļu maksātāja nosaukums (fiziskai personai – vārds, uzvārds);

70.14. pasākuma nosaukums un norises datums;

70.15. pasākumā izlietotās biļetes – biļešu reģistrēšanas datums Valsts ieņēmumu dienestā, sērija, numuri (no–līdz), skaits;

70.16. nodokļu maksātāja amatpersonas amats, vārds, uzvārds un paraksts;

70.17. pārskata sagatavošanas datums."

4. Aizstāt 95.punktā vārdus "piecpadsmitajam datumam" ar vārdiem "divdesmit piektajam datumam".

Ministru prezidents V.Dombrovskis

Finanšu ministrs A.Vilks